Līgums Nr.\_\_\_\_\_\_\_\_

**Par Valsts izglītības attīstības aģentūras**

**“Pēcdoktorantūras pētniecības atbalsta informācijas sistēmas” izmantošanu**

Rīgā *datums*

Valsts izglītības attīstības aģentūra (turpmāk – Aģentūra), Vaļņu ielā 1, Rīgā, LV – 1050, reģ. nr.90001800413, tās direktora vietnieces – Zinātnes, pētniecības un inovāciju politikas atbalsta departamenta direktores Elitas Zondakas personā, kas darbojas uz 30.05.2016. rīkojuma Nr.1.-30.2/82 pamata, no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Klients) no otras puses, abi kopā – Puses, noslēdz šādu līgumu par Aģentūras “Pēcdoktorantūras pētniecības atbalsta informācijas sistēmas” (turpmāk – PPAIS) izmantošanu (turpmāk – Līgums).

1. **Līguma priekšmets**
	1. Pamatojoties uz Elektronisko dokumentu likuma 3.panta otro daļu un normatīvajiem aktiem par PPAIS vidi, Puses vienojas par kārtību, kādā lietotājs iesniedz elektroniskus dokumentus PPAIS e-vidē un kārtību, kādā Lietotājs izmanto PPAIS e-vidi.
	2. Puses vienojas, ka Lietotāja PPAIS e-vidē apstiprinātais un iesniegtais elektroniskais dokuments ir līdzvērtīgs papīra formā iesniegtam un parakstītam dokumentam.
2. **Līgumā lietotie termini**
	1. **Elektroniskais dokuments** – pētniecības pieteikums, maksājuma pieprasījums un citi dokumenti, kas iesniegti izmantojot PPAIS e-vidi.
	2. **PPAIS e-vide** – Pēcdoktorantūras pētniecības atbalsta informācijas sistēma, kas pieejama datu ievadei un apskatīšanai.
	3. Lietotājs - Klients vai Klienta noteikta fiziska persona, kurai ir piešķirtas tiesības, izmantot PPAIS e-vidi.
	4. Lietotāja identifikators - zīmju virkne Lietotāja atpazīšanai PPAIS e-vidē.
	5. Parole - zīmju virkne, kas ir zināma tikai Lietotājam un kas tiek izmantota Lietotāja autentificēšanai PPAIS e-vidē.
3. **Pušu pienākumi un tiesības**
	1. Aģentūras pienākumi:
		1. pēc abpusēji parakstīta līguma 5 (piecu) darba dienu laikā uz Līgumā norādīto Klienta e-pasta adresi PPAIS e-vides izmantošanai nosūta nepieciešamos piekļuves datus (Lietotāja identifikatoru, paroli, piekļuves adresi);
		2. pēc pieprasījuma PPAIS e-vidē uzreiz automātiski vai pēc aizpildītas lietotāja tiesību veidlapas saņemšanas 3 (trīs) darba dienu laikā uz Lietotāja tiesību veidlapā norādīto e-pastu nosūtīt PPAIS e-vides izmantošanai nepieciešamos piekļuves datus (Lietotāja identifikatoru, paroli, piekļuves adresi);
		3. nodrošināt Lietotājam PPAIS e-vides izmantošanu pēc Lietotāja veiksmīgas autentificēšanās;
		4. pieņemt apstrādei un pārbaudei ar PPAIS e-vides starpniecību no Lietotāja saņemtos elektroniskos dokumentus, ja ir notikusi veiksmīga Lietotāja autentificēšana;
		5. anulēt lietotāja tiesības:
			1. pēc lietotāja vai klienta pieprasījuma;
			2. Lietotājam PPAIS e-videi pēc Līguma laušanas.
		6. informēt Lietotāju par PPAIS e-vides jaunumiem vai plānotajiem darbības pārtraukumiem, nosūtot informāciju uz Lietotāja e-pasta adresi vai ievietojot informāciju PPAIS e-vidē;
	2. Aģentūras tiesības:
		1. vienpusēji lauzt Līgumu, ja Lietotājs neievēro PPAIS lietošanas noteikumus;
		2. anulēt Lietotāja tiesības saskaņā ar PPAIS lietošanas noteikumiem (1.pielikums);
		3. neinformēt lietotāju par PPAIS e-vides darbības pārtraukumiem, ja tie radušies sakaru traucējumu vai citu tehnisku iemeslu dēļ.
	3. Klienta pienākumi:
		1. noteikt Lietotājus, kuriem būs pieeja Klienta projekta datiem PPAIS e-vidē, nodrošinot Lietotāja tiesību pieprasīšanu PPAIS e-vidē vai iesniedzot Aģentūrā lietotāja tiesību veidlapu;
		2. nodrošināt, lai Lietotājs ievēro PPAIS lietošanas noteikumus (līguma 1.pielikums);
		3. uzņemties atbildību par Lietotāja veiktajām darbībām PPAIS e-vidē;
		4. uzņemties atbildību un segt zaudējumus, ko Lietotājs nodarījis, izmantojot PPAIS e-vidi neatbilstoši PPAIS lietošanas noteikumiem (līguma 1 .pielikums);
		5. informēt Aģentūru, ja Lietotājam vairs nav nepieciešama piekļuve PPAIS e-videi (piemēram, Lietotājam izbeidzot darba tiesiskās attiecības ar Klientu).
	4. Klienta tiesības:
		1. iesniegt Aģentūrā elektronisko dokumentu, izmantojot PPAIS e-vidi;
		2. pieprasīt piekļuvi jaunam Lietotājam PPAIS e-vidē vai iesniedzot Aģentūrai aizpildītu un parakstītu Lietotāja tiesību veidlapu (līguma 2.pielikums);
		3. pieprasīt piekļuves anulēšanu Lietotājam PPAIS e-vidē vai iesniedzot pieprasījumu rakstiski, nosūtot informāciju uz e-pasta adresi vitalijs.kudrjasovs@viaa.gov.lv;
		4. lauzt šo līgumu, vismaz vienu mēnesi iepriekš iesniedzot Aģentūrā rakstisku paziņojumu.
4. **Citi noteikumi**
	1. Aģentūra neatbild par iespējamām neprecizitātēm un kļūdām Lietotāja PPAIS e-vidē
	apstiprinātajā un iesniegtajā elektroniskajā dokumentā, ja tās nav radušās Aģentūras vainas dēļ.
	2. Aģentūra neatbild par zaudējumiem, kas radušies Klientam vai Lietotājam, ja Klienta vai Lietotāja neuzmanības vai tīšas darbības rezultātā personas, kurām nav attiecīga
	pilnvarojuma, ir ieguvušas iespēju nesankcionēti izmantot PPAIS e-vidi.
	3. Aģentūra negarantē Klientam vai Lietotājam iespēju iesniegt jebkuru normatīvajos aktos paredzēto dokumentu kā elektronisku dokumentu, izmantojot PPAIS e-vidi.
	4. Puses vienojas, ka visus strīdus un domstarpības, kuras rodas ar šī līguma izpildi, Puses risina pārrunu ceļā, bet, ja vienošanās netiek panākta, tad Puses risina strīdus Latvijas Republikas normatīvajos aktos noteiktajā kārtībā.
	5. Parakstot šo Līgumu, Klients apliecina, ka ir iepazinies ar PPAIS lietošanas noteikumiem (līguma 1 .pielikums). Par izmaiņām, ja tādas PPAIS lietošanas noteikumos tiks veiktas pēc Līguma parakstīšanas, Klients tiks informēts elektroniski. Informācija par izmaiņām būs pieejama, pieslēdzoties PPAIS e-videi.
	6. Līgums stājas spēkā dienā, kad to ir parakstījušas abas Puses. Līgums tiek noslēgts uz
	nenoteiktu laiku.
	7. Šī līguma grozījumi un papildinājumi ir spēkā, ja tie ir noformēti rakstveidā un ja tos ir parakstījušas abas Puses. Līguma grozījumi un papildinājumi pēc to abpusējas parakstīšanas pievienojami līgumam un kļūst par tā neatņemamu sastāvdaļu.
	8. Līgums ir sagatavots uz 3 (trīs) lapām divos eksemplāros, pa vienam eksemplāram katrai Pusei. Abiem līguma eksemplāriem ir vienāds juridiskais spēks.
	9. Ja līgums tiek lauzts saskaņā ar līguma 3.2.1.apakšpunktu pēc Aģentūras iniciatīvas, tas uzskatāms par lauztu ar datumu, kas norādīts Aģentūras paziņojumā par līguma laušanu.
	10. Aģentūras kontaktinformācija: tālr: **67814322**, fakss: **67814344**, e-pasts: info@viaa.gov.lv;
	11. Klienta kontaktinformācija: tālr:\_\_\_\_\_\_\_\_\_, fakss:\_\_\_\_\_\_\_\_, e-pasts:\_\_\_\_\_\_\_.

4.12. Līguma parakstīšanas brīdī tam ir šādi pielikumi:

4.12.1. 1.pielikums „Pēcdoktorantu pētniecības atbalsta informācijas sistēmas lietošanas noteikumi” uz 2 (divām) lapām;

* + 1. 2.pielikums „Lietotāja tiesību veidlapa” uz ( ) lapām.
1. **Pušu paraksti**

|  |  |
| --- | --- |
| Aģentūra\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Elita ZondakaValsts izglītības attīstības aģentūras direktora vietniece – Zinātnes, pētniecības un inovācijas politikas atbalsta departamenta direktore | Klients\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds, amats) |

1.pielikums

Līguma Nr.\_\_\_\_\_\_\_\_\_\_\_

Valsts izglītības attīstības aģentūras
PĒCDOKTORANTU PĒTNIECĪBAS ATBALSTA INFORMĀCIJAS
SISTĒMAS LIETOŠANAS NOTEIKUMI

1. Aģentūras pārziņā esošās PPAIS Lietotājs un PPAIS e- vides Lietotājs ir persona, kura izmanto PPAIS informācijas resursus un kurai ir piešķirtas lietotāja tiesības.
2. Lietotājs piekrīt savu Aģentūrai nodoto personas datu uzglabāšanai, apstrādei, kā arī pārbaudei, lai veiktu personas identifikāciju, kā arī piekrīt, ka normatīvajos aktos noteiktajos gadījumos, kārtībā un apjomā personas dati funkciju nodrošināšanai var tikt nodoti citām kompetentajām institūcijām.
3. Par personas datiem saskaņā ar Fizisko personu datu aizsardzības likumu tiek uzskatīta jebkāda informācija, kas attiecas uz identificētu vai identificējamu fizisku personu.
4. Ierobežotas pieejamības informācija saskaņā ar Informācijas atklātības likumu ir tāda informācija, kura ir paredzēta ierobežotam personu lokam darba vai dienesta pienākumu veikšanai un kuras izpaušana vai nozaudēšana šīs informācijas rakstura un satura dēļ apgrūtina vai var apgrūtināt iestādes darbību, nodara vai var nodarīt kaitējumu personu likumiskajām interesēm.
5. Lietotājs apņemas:
	1. ievērot Fizisko personu datu aizsardzības likumu, Informācijas atklātības likumu un citus informācijas apriti reglamentējošos normatīvos aktus;
	2. nodrošināt Lietotāja paroles saglabāšanu un slepenību. Ja Lietotāja parole kļuvusi zināma trešajai personai, nekavējoties pieslēgties PPAIS un nomainīt paroli vai informēt Aģentūru;
	3. paziņot Aģentūrai par problēmām, kas radušās PPAIS izmantošanas laikā (t.sk. par nesankcionēti veiktajām darbībām), nosūtot e-pasta vēstuli uz adresi vitalijs.kudrjasovs@viaa.gov.lv vai zvanot uz tālruņa numuru 67559492.
	4. izmantot PPAIS pakalpojumus tikai atbilstoši tā mērķim un neveikt darbības, kas varētu radīt PPAIS darbības traucējumus vai apdraudēt datu drošību;
	5. no PPAIS iegūto informāciju lietot tikai dienesta/darba pienākumu veikšanai, nepieļaujot šīs informācijas tīšu vai netīšu nodošanu citām personām, izņemot gadījumus, kad tas nepieciešams dienesta/darba pienākumu veikšanai (neattiecas uz PPAIS e-vides lietotājiem);
	6. ievērot datu apstrādes konfidencialitāti, nelikumīgi neizpaust PPAIS iegūtos datus (arī pēc darba tiesisko vai valsts civildienesta attiecību izbeigšanās);
	7. uzņemties atbildību par visām PPAIS veiktajām darbībām, tajā skaitā par visām trešo personu veiktajām darbībām PPAIS, ja šīs personas piekļūst PPAIS, izmantojot Lietotāja piekļuves datus, kurus tās ir ieguvušas vai nu ar lietotāja atļauju, vai viņa neuzmanības rezultātā;
	8. atjaunot aizmirsto paroli, nosūtot paroles atjaunošanas pieprasījumu uz Aģentūras e-pastu vitalijs.kudrjasovs@viaa.gov.lv;
6. Par šo noteikumu neievērošanu vai sistēmas lietošanas tiesību iegūšanu, izmantojot trešo personu pieejas paroles vai trešo personu vārdā, nelikumīgām darbībām ar fizisko personu datiem, kā arī par sistēmā esošās informācijas neatļautu izpaušanu, grozīšanu, bojāšanu, iznīcināšanu, pasliktināšanu vai aizklāšanu vainīgā persona var tikt saukta pie normatīvajos aktos noteiktās atbildības.
7. Aģentūra apņemas:
	1. nodrošināt Lietotājam piekļuvi PPAIS, izmantojot Aģentūras izsniegtos lietotāja pieslēgšanās datus, un PPAIS lietošanas noteikumiem;
	2. informēt Lietotāju par jaunumiem PPAIS un plānotajiem darbības pārtraukumiem, nosūtot Lietotājam vēstuli uz tās norādīto e-pastu vai publicējot informāciju PPAIS;
	3. anulēt Lietotāja piekļuvi PPAIS, ja ir konstatēts, ka:
		1. Lietotājs ir pārkāpis PPAIS lietošanas noteikumus;
		2. Lietotājs, izmantojot PPAIS sniegtās iespējas, veicis vai mēģinājis veikt pretlikumīgas darbības;
		3. Lietotājs vai to pārstāvoša persona ir pieprasījusi tiesību anulēšanu;
		4. Lietotājs nav pieslēdzies PPAIS ilgāk nekā gadu.
	4. Pēc Lietotāja pieprasījuma, atjaunot tam paroli, nosūtot to uz Lietotāja e-pasta adresi.
	5. Lietotāja tiesību ierobežošanu un anulēšanu atcelt pēc paskaidrojumu saņemšanas par PPAIS lietošanas noteikumu pārkāpumu vai nepareiza lietotāja vai paroles ievadīšanu.

2.pielikums

Līgums Nr.\_\_\_\_\_\_\_\_\_\_\_

**LIETOTĀJU TIESĪBU VEIDLAPA**

*(juridiskas personas vai iestādes nosaukums, reģistrācijas numurs)*

Lūdzu piešķirt Lietotāja tiesības piekļuvei Pēcdoktorantūras pētniecības atbalsta informācijas sistēmas e-videi saskaņā ar norādīto informāciju. Lietotājs ir tiesīgs Klienta vārdā veikt darbības un iesniegt dokumentus Aģentūrā, izmantojot Pēcdoktorantūras pētniecības atbalsta informācijas sistēmas e-vidi.

|  |  |  |  |  |  |  |
| --- | --- | --- | --- | --- | --- | --- |
| Personas kods | Vārds | Uzvārds | E-pasta adrese | Tiesības | Tiesību termiņš | Pieteikuma numurs/nosaukums (ja zināms) |
| Pēcdoktorants | Darbinieks | Iesniedzējs |
|  |  |  |  |  |  | - |  |  |  |  |  |  |  |  |  |  |  |  |  |
|  |  |  |  |  |  | - |  |  |  |  |  |  |  |  |  |  |  |  |  |

Piezīmes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klients ar parakstu apstiprina šajā veidlapā minētās informācijas pareizību:

 (paraksts, datums)